เรื่อง ขอให้เร่งรัดการสร้างศาลาที่พักผู้โดยสารแบบถาวร ทดแทนเต๊นท์ผ้าใบชั่วคราว จำนวน 3 แห่ง บน ถ.พระรามที่ 3 เขตยานนาวา
.
ศาลาที่พักผู้โดยสาร (ศาลารอรถประจำทาง) เป็นศาลาชั่วคราว ทำจากเต็นท์ผ้าใบ บน ถ.พระรามที่ 3 ฝั่งขาออกเมือง (มุ่งหน้าสะพานกรุงเทพ) เขตยานนาวา จำนวน 3 แห่ง ดังนี้
1. บริเวณหน้า บจก.กรุงเทพตาปูและลวด ใกล้กับ ธนาคารกรุงเทพ สำนักพระราม 3 ตั้งมานานกว่า 9 ปีแล้ว (พ.ศ. 2558)
2. บริเวณ ปากซอยพระรามที่ 3 ซอย 52 ใกล้กับคลองตาห่วง ติดตั้งเมื่อ เดือนตุลาคม 2565
3. บริเวณ ปากซอยพระรามที่ 3 ซอย 48 หน้าสมาคมเตชะสัมพันธ์ ติดตั้งเมื่อ เดือนมิถุนายน 2566
ซึ่งเต๊นท์ผ้าใบทั้ง 3 แห่ง มีขนาดเล็ก บังแดด บังฝนไม่ค่อยได้ เก้าอี้มีน้อย กลางคืนไม่มีไฟแสงสว่าง ทำให้มืดมาก และในช่วงเช้าและเย็น จะมีพนักงานออฟฟิศจากธนาคารกรุงเทพ สำนักพระราม 3 พนักงานออฟฟิศจากอาคาร เอ็มเอส สยาม ทาวเวอร์ (MS Siam Tower) และประชาชนบริเวณใกล้เคียง มารอขึ้น-ลงรถประจำทางจำนวนมาก ที่นั่งไม่เพียงพอ  จึงขอความอนุเคราะห์ให้ สำนักการจราจรและขนส่ง กทม. เร่งรัดดำเนินการสร้างศาลาที่พักผู้โดยสารแบบถาวรหลังใหม่ทดแทนเต๊นท์ผ้าใบชั่วคราวเดิม เพื่อความสะดวก ปลอดภัย มีไฟส่องสว่างแก่ประชาชนด้วย
.
ทั้งนี้ ได้แจ้ง Traffy Fondue ครั้งที่ 1 วันที่ 29 พ.ค. 65 ครั้งที่ 2 เลขที่ 2022-P2DEUV วันที่ 23 ต.ค. 65 แต่ยังไม่มีการดำเนินการแต่อย่างใด